Tengelic Község Önkormányzata Képviselő-testületének 5/2019. (III.29.) önkormányzati rendelete a Polgármesteri Hivatal fenntartásában lévő konyha által biztosított étkeztetés térítési díjának megállapításáról

Tengelic Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjában meghatározott feladatkörében eljárva – Tengelic Község Önkormányzata Képviselő-testületének az Önkormányzat és Szervei Szervezeti és Működési Szabályzatról szóló 14/2016.(IX.15.) önkormányzati rendelet 1. mellékletében meghatározott feladatkörében eljáró Pénzügyi Bizottság és Szociális Bizottság véleményének kikérésével a következőket rendeli el:

1.Általános rendelkezések

1.§

1. A rendelet hatálya kiterjed Tengelic Község Önkormányzata által fenntartott szociális alapszolgáltatási formák közül a szociális étkeztetésre, a gyermekek védelméről és a gyámügyi igazgatásról szóló 1997. évi XXXI. törvény 146.§ (1) bekezdés szerinti gyermekétkeztetésre, valamint az alkalmazotti és vendégétkeztetésre.
2. A térítési díj megfizetésére a szociális igazgatásról és szociális ellátásokról szóló 1993. évi III. törvény (továbbiakban: Szt.) 114.§ (2) bekezdésében valamint a Gyvt. 146.§ (2) bekezdésében meghatározott személyek kötelesek.
3. Az ingyenes ellátásban részesülők körét az Szt. 114.§ (3) bekezdése határozza meg.

2.Térítési díjak

2.§.

1. Az Szt. 62.§-a szerinti étkeztetés - állami hozzájárulással csökkentett - intézményi térítési díja: **480.-Ft/nap + ÁFA**
2. Gyermekétkeztetés intézményi térítési díja:

a) Óvodai étkeztetés **390.- Ft/nap + ÁFA**

- ebből:

tízórai: 78**.-** Ft + ÁFA

ebéd: 255.- Ft + ÁFA

uzsonna: 57.- Ft + ÁFA

b) Iskolai étkeztetés:

ba) menzás tanulók ( ebéd) **329.-Ft/nap + ÁFA**

bb) napközis tanulók **504.-Ft/nap + ÁFA**

- ebből:

tízórai: 100**.-** Ft + ÁFA

ebéd: 329.- Ft + ÁFA

uzsonna: 75.- Ft + ÁFA

1. Az alkalmazottak és a vendégétkezők intézményi térítési díja: **653.-Ft/adag + ÁFA**

3.§.

Azon gyermekek esetében, akik normatív kedvezményben nem részesülnek az önkormányzat 13 % térítési díj kedvezményt biztosít.

3.Záró rendelkezések

4.§.

1. Ez a rendelet 2019. május 1-jén lép hatályba.
2. Hatályát veszti az Önkormányzat által fenntartott konyha által biztosított étkeztetés térítési díjának megállapításáról szóló 4/2016. (III.24.) önkormányzati rendelet.

Tengelic, 2019. március 27.

Gáncs István Tolnai Lászlóné

polgármester jegyző

Kihirdetve: 2019. március 29.

Tolnai Lászlóné

jegyző